**I Z V J E Š T A J**

**s drugog sastanka Radne grupe za matematičku, kompetenciju u nauci, tehnologiji i inženjerstvu, te digitalnu kompetenciju**

**održanog u Podgorici, 7.2.2020. godine**

Na sastanku su učestvovali sljedeći ***članovi Radne grupe***: **Nevena Čabrilo**, savjetnica Zavoda za školstvo za hemiju; **Radovan Ognjanović**, savjetnik Zavoda za školstvo za fiziku; **Milica Vušurović**, savjetnica Zavoda za školstvo za biologiju, **Tatjana Vujošević**, savjetnica Ispitnog centra za matematiku; **Božidar Popović**, nastavnik Prirodno-matematičkog fakulteta Univerziteta Crne Gore, Odsjek matematika; **Biljana Maslovarić,** Filozofski fakultet Univerziteta Crne Gore, studijski program za pedagogiju i studijski program predškolsko vaspitanje i obrazovanje; **Milica Radusinović**, nastavnica razredne nastave iz osnovne škole – nominacija Zavoda za školstvo; **Bogić Gligorović**, nastavnik biologije u osnovnoj školi – nominacija Zavoda za školstvo; **Mladen Janković**, nastavnik gimnazije – nominacija Zavoda za školstvo; **Gordana Tasić**, nastavnica grupe modula iz oblasti inženjerstva i IT Srednje elektrotehničke škole „Vaso Aligrudić“ Podgorica, nominacija Centra za stručno obrazovanje, te **Branka Kankaraš**, Ministarstvo obrazovanja i **Dijana Vučković**, Filozofski fakultet Univerziteta Crne Gore; ***članovi ekspertskog tima***: **Boris Ćurković**, vođa tima; **Srđan Verbić**, viši kratkoročni stručnjak za STEM discipline; **Ljubica Špirić**, viši kratkoročni stručnjak za razvoj kurikuluma i obuku nastavnika i **Bojana Živković**, menadžerka projektne kancelarije.

Sastanak je počeo u 8.30 sati predstavljanjem zaključaka Projektnog tima o razvijenim ishodima u Budvi, nakon čega je još jednom pregledana digitalna kompetencija (završena u Budvi), koja je na prvoj sesiji i finalizirana. Na drugoj sesiji su se učesnici kritički osvrnuli na listu STEM ključnih kompetencija formulisanih u Budvi. Zajednički stav je bio da se treba još udaljiti od predmetnih ishoda učenja i da iskaze treba ukrupniti. Prepoznate su kompetencije koje ne slijede jednostavno iz školske prakse i koje su više zahtjev savremenog života, posebno iz ugla održivog razvoja. Poseban naglasak je bio na kompetencije koje se tiču tehnike i tehnologije kao oblasti koje su vrlo malo zastupljene u školskom programu i koje u radnoj grupi, s obzirom na vokaciju članova, nema ko da zastupa.

Sve izmjene su prihvatane iz veliku saglasnost radne grupe, praktično koncenzusom svih prisutnih što je stvorilo vrlo pozitivnu atmosferu i spremnost za dalji rad na razvoju formulacija ključnih kompetencija. Formulisane su digitalne i STEM kompetencije koje će biti dostavljene Projektnom timu na finalizaciju.

Sastank je završio u 15.00 sati.

Izvještaj sačinio: Srđan Verbić, viši kratkoročni stručnjak za STEM discipline